NOTĂ DE FUNDAMENTARE
la proiectul de decizie „Cu privire la stabilirea suplimentelor la salariul de funcție pentru performanțe profesionale individuale în muncă personalului de conducere al IMSP de asistență medicală primară din raionul Ștefan Vodă pentru semestrul II al anului 2026”
Elaborarea proiectului este determinată de necesitatea stabilirii suplimentelor la salariul de funcție pentru performanțe profesionale individuale în muncă personalului de conducere al instituțiilor medico-sanitare publice de asistență medicală primară din raionul Ștefan Vodă, în conformitate cu rezultatele evaluării indicatorilor de performanță ai activității instituțiilor pentru semestrul I al anului 2026.
Proiectul a fost elaborat în baza proceselor-verbale ale Comisiei de evaluare și validare a indicatorilor de performanță și activității instituțiilor medico-sanitare publice din raion, precum și a deciziilor consiliilor administrative ale instituțiilor vizate.
Scopul proiectului constă în stabilirea suplimentelor la salariul de funcție pentru personalul de conducere al instituțiilor medico-sanitare publice de asistență medicală primară, în funcție de rezultatele evaluării indicatorilor de performanță și cu respectarea prevederilor legale privind salarizarea.
Obiectivele principale sunt asigurarea aplicării uniforme a criteriilor de evaluare, stimularea performanței manageriale și profesionale și sporirea eficienței activității instituțiilor medico-sanitare publice din raion.
 Cadrul juridic al proiectului
Proiectul de decizie este elaborat în conformitate cu prevederile Legii nr. 411/1995 cu privire la ocrotirea sănătății, Legii nr. 436/2006 privind administrația publică locală, Regulamentului privind salarizarea angajaților din instituțiile medico-sanitare publice încadrate în sistemul asigurării obligatorii de asistență medicală, aprobat prin Hotărârea Guvernului nr. 837/2016, și Regulamentului privind modul de evaluare a indicatorilor de performanță ai activității instituției medico-sanitare publice, aprobat prin Ordinul Ministerului Sănătății nr. 470 din 26.05.2023.
Analiza impactului de reglementare
Adoptarea deciziei va contribui la aplicarea criteriilor de performanță în procesul de remunerare a personalului de conducere și la consolidarea responsabilității manageriale în cadrul instituțiilor medico-sanitare publice de asistență medicală primară din raion.
Impactul financiar și justificarea cheltuielilor
Achitarea suplimentelor se va efectua din contul mijloacelor financiare contractate cu Compania Națională de Asigurări în Medicină, cu respectarea prevederilor legale privind salarizarea și a limitelor aplicabile remunerării muncii. Proiectul nu presupune alocarea unor mijloace financiare suplimentare din bugetul raionului.
 Impactul asupra sectorului public și privat
Proiectul vizează personalul de conducere al instituțiilor medico-sanitare publice de asistență medicală primară din raionul Ștefan Vodă. Nu se anticipează un impact direct asupra sectorului privat.
